ກຸ່ມ G7 ສິ້ນສຸດ ກອງປະຊຸມ ຢູ່​ອັງກິດ (ວີດິໂອ)
ກຸ່ມ G7 ໄດ້ສິ້ນສຸດກອງປະຊຸມ ຢູ່​ອັງກິດ ດ້ວຍການຮັບຮູ້ວ່າ ມາດຕະການປະຫຍັດ ຕ້ອງ​​ສົມດຸນກັນ​ ກັບນະໂຍບາຍຊຸກຍູ້ ການຂະຫຍາຍໂຕຂອງເສດຖະກິດ.
ບັນດາລັດຖະມົນຕີກະຊວງການເງິນຈາກກຸ່ມ 7 ປະເທດອຸດ ສະຫະກໍາ ຊຶ່ງເອີ້ນ ໃນອີກຊື່ນຶ່ງວ່າ ກຸ່ມ G7 ນັ້ນ ໄດ້ສິ້ນສຸດ ກອງປະຊຸມສອງວັນຢູ່ອັງກິດ ດ້ວຍການຮັບຮູ້ວ່າ ມາດຕະ ການປະຫຍັດຕ້ອງສົມດຸນກັນກັບນະໂຍບາຍຊຸກຍູ້ການ ຂະຫຍາຍໂຕຂອງເສດຖະກິດ ເຈົ້າໜ້າທີ່ການເງິນຈາກສະຫະລັດ, ການາດາ, ເຢຍຣະມັນ, ຝຣັ່ງ, ຍີ່ປຸ່ນ ອັງກິດ ແລະອີຕາລີ ໄດ້ປະຊຸມກັນ ທີ່ໂຮງແຮມ Hartwell House ໃກ້ກັບນະຄອນຫລວງລອນດອນ ພວກເຈົ້າໜ້າທີ່ເຫລົ່ານັ້ນຍັງໄດ້ເຫັນພ້ອມນໍາກັນອີກກ່ຽວກັບ ຄວາມສໍາຄັນຂອງການຊອກຫາມາດຕະການຮັບມືກັບພວກທະນາຄານທີ່ກໍາລັງຈະລົ້ມ ແຫລວແລະການເຮັດວຽກຮ່ວມກັນເພື່ອຍຸຕິພວກບໍລິສັດແລະບຸກຄົນໃຫ້ເຊົາຫລົບຫລີກ ການຈ່າຍພາສີຂອງຕົນ ໃນການສະຫລຸບກອງປະຊຸມນັ້ນ, ທ່ານ George Osborne ລັດຖະມົນຕີກະຊວງການ ເງິນອັງກິດເວົ້າວ່າ ສະມາຊິກ G7 ທັງໝົດ 7 ປະເທດ ໄດ້ເຫັນດີນໍາກັນກ່ຽວກັບ “ຄວາມ ສໍາຄັນຂອງການດໍາເນີນການຮ່ວມກັນ ເພື່ອແກ້ໄຂບັນຫາ ຂອງການຫລົບຫລີກ ແລະ ບ່າຍບ່ຽງ ຈາກການຈ່າຍພາສີ ” ການປະຕິບັດທາງທະນາຄານ ທີ່ບໍ່ຖືກຕ້ອງຢູ່ຫລາຍພາກສ່ວນຂອງໂລກ ແມ່ນສາ ເຫດ ຢູ່ເບື້ອງຫລັງຂອງການລະເບີດຂຶ້ນຂອງວິກິດການທາງການເງິນໃນປີ 2008 ທີ່ໄດ້ຜັກ ດັນເສດຖະກິດຂອງໂລກ ໃຫ້ຕົກລົງໄປສູ່ວິກິດການທີ່ເລິກທີ່ສຸດ ນັບແຕ່ ສົງຄາມໂລກ ຄັ້ງທີ 2 ເປັນຕົ້ນມາ ທ່ານ Osborne ເວົ້າວ່າ ການທໍາງານໃຫ້ສໍາເລັດຢ່າງວ່ອງໄວແມ່ນສໍາຄັນຫລາຍ ເພື່ອຮັບ ປະກັນບໍ່ໃຫ້ມີທະນາຄານໃດໃຫຍ່ເກີນກວ່າທີ່ຈະລົ້ມລະລາຍ ໄດ້ ບັນດາຜູ້ແທນເຂົ້າຮ່ວມກອງປະຊຸມໝົດທຸກຄົນເວົ້າວ່າ ການສົ່ງເສີມເສດຖະກິດ ໃຫ້ຂະ ຫຍາຍຕົວ ແມ່ນເປັນບູລິມະສິດອັນດັບນນຶ່ງໃນເວລານີ້ ເພາະປະກົດວ່າ ຄວາມປັ່ນປ່ວນ ໃນຕະຫລາດການເງິນ ໄດ້ເລີ້ມຕົ້ນງຽບລົງແດ່ແລ້ວ ໂດຍສະເພາະແມ່ນວິກິດການໜີ້ສິນ ທີ່ໄດ້ຄຸກຄາມຢູ່ໃນເຂດໃຊ້ເງິນຢູໂຣ ຫລື ຢູໂຣໂຊນ ທີ່ປະກອບດ້ວຍ 17 ປະເທດນັ້ນ